
Grozījumi Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai"

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzu atbilstoši vadlīnijām tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā detalizēt aprakstu par piedāvāto grozījumu ietekmi uz fiziskām un juridiskām personām. Pašreizējais apraksts nesniedz priekšstatu par piedāvāto grozījumu ietekmi pēc būtības.
Piedāvātā redakcija
-
	Zane Legzdiņa-Joja (VK)

	2.
	Anotācija (ex-ante)
2.2. Tiesiskā regulējuma ietekme uz tautsaimniecību
	Iebildums
Ņemot vērā, ka regulējuma mērķa grupa ir lauksaimnieki un piedāvātās regulējuma izmaiņas ietekmēs atbalsta saņemšanas un administrēšanas nosacījumus, lūdzu iepazīties ar Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotājā TAP portālā un iekļaut aprakstu par ietekmi uz tautsaimniecību. Sadaļā par uzņēmējdarbības vidi lūdzu iekļaut aprakstu par noteikumu projekta plānoto ietekmi uz administratīvajām procedūrām (administratīvo slogu).  
Piedāvātā redakcija
-
	Zane Legzdiņa-Joja (VK)

	3.
	Anotācija (ex-ante)
2.3. Administratīvo izmaksu monetārs novērtējums
	Iebildums
Ņemot vērā, ka noteikumu projekts paredz mazināt administratīvo slogu atbalsta pretendentiem attiecībā uz noteikumu Nr. 197/2023 5. un 51.punktu prasībām, lūdzu atbilstoši Vadlīnijām tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā veikt administratīvā izmaksu monetāro novērtējumu, izmantojot paplašināto standarta izmaksu modeli. metodiskie materiāli aprēķinu veikšanai pieejami šeit: Administratīvā sloga mazināšana | Ministru kabinets (mk.gov.lv) 
Tāpat lūgums veikt administratīvo izmaksu monetāro novērtējumu saistībā ar piedāvātajām izmaiņām prasībās par VAAD LIZ un E-VET sistēmu izmantošanu. Lūdzu aprēķinos atspoguļot, kāds ir plānotais administratīvo izmaksu apmērs atbalsta pretendentiem, neizmantojot iepriekš minētās informācijas sistēmas.
Piedāvātā redakcija
-
	Zane Legzdiņa-Joja (VK)

	4.
	Anotācija (ex-ante)
6.2. Sabiedrības līdzdalības organizēšanas veidi
	Iebildums
Valsts kanceleja Tiesību aktu projektu publiskajā portālā pārliecinājās, ka noteikumu projektam 19.02.2024. izsludināts saskaņošanas process, kurš noslēgsies 04.03.2024. un 20.02.2024. uzsākta publiskā apspriešana, kas noslēgsies 05.03.2024. Vēršam uzmanību, ka noteikumu projekta vienlaicīga virzīšana līdzdalības iespējām un saskaņošanā nav atbalstāma prakse. Situācijā, kad vienā un tajā pašā termiņā norisinās publiskā apspriešana un saskaņošana, īpaši ieinteresētajām pusēm no sabiedrības pārstāvju vidus nav skaidrs, kurā procesā iesaistīties ar priekšlikumiem par tiem aktuālajiem jautājumiem. Vienlaikus lūdzam aktualizēt noteikumu projekta anotācijas 6.2.apakšpunktā norādīto, norādot konkrētu publiskās apspriešanas saiti Tiesību aktu projektu publiskajā portālā. 
Piedāvātā redakcija
-
	Zane Legzdiņa-Joja (VK)

	5.
	Anotācija (ex-ante)
6.3. Sabiedrības līdzdalības rezultāti
	Iebildums
Lūdzam atbilstoši publiskās apspriešanas rezultātam papildināt noteikumu projekta anotācijas 6.3.apakšpunktu. 
Piedāvātā redakcija
-
	Zane Legzdiņa-Joja (VK)



